**2022 жылдың 8 айы бойынша сыбайлас жемқорлыққа қарсы   
іс – шаралардың орындалуы туралы анықтама**

Қазақстан Республикасы Денсаулық сақтау министрлігі Санитариялық – эпидемиологиялық бақылау комитеті Көліктегі санитариялық – эпидемиологиялық бақылау департаменті *(бұдан әрі - Департамент),* мемлекеттік қызметшілер арасында Сыбайлас жемқорлыққа қатысты құқық бұзушылық деректерін төмендету және анықтау, олардың жолын кесу, жемқорлық тәуекелдеріне талдау жасау, қоғамның мемлекеттік органдарға деген сенімін арттыру бағытындағы жұмыстарды жалғастырып келеді.

Департаментте 2021-2023 жылдарға арналған Сыбайлас жемқорлыққа қарсы іс – қимыл іс – шарасының жоспары жасалып, бекітілді. ( *№ 06-01/104., 06.04.2021 жылғы бұйрық),* Жемқорлық тәуекелдеріне ішкі талдау жүргізу жұмысының жоспары бекітілді(*№ 06-01/435., 27.12.2021 жылғы бұйрық).* Департаменттің бөлімшелік басқармаларында осыған ұқсас бұйрықтар шығарылды.

Департаментте жұмыс тобының құрамы бекітіліп, *(17.05.2022 ж. № 06-01/125 бұйрық)* сыбайлас жемқорлық тәуекелдеріне ішкі талдау нәтижелері бойынша анықталған сыбайлас жемқорлық құқық бұзушылықтарды жасауға ықпал ететін себептер мен жағдайларды жою жөніндегі іс-шаралар жоспары бекітіліп, сыбайлас жемқорлық тәуекелдеріне ішкі талдау жүргізілді.

Тәртіптік жаза қолдану тәжірибесінің талдауы көрсеткендей, 2022 жылдың тамыз айындағы жағдайды 2021 жылдың көрсеткіштерімен салыстырсақ, заңнама талаптарын бұзған мемлекеттік қызметшілердің тәртіптік жауаркершілікке тартылуы өскендігін көрсетеді. Айталық, 2021 жылдың тамыз айының соңына дейінгі жағдай бойынша 18 лауазымды тұлға жауапқа тартылған болса, 2022 жылы жауапкершілікке тартылғандар саны – 50 лауазымды тұлғаны құрады.

2022 жылда қарастырылған материалдар көрсеткендей, мемлекеттік қызметшілер негізінен процессуалдық нормаларды бұзғаны үшін және әкімшілік хаттамаларды толтыруда жіберілген қателіктері үшін, лауазымдық міндеттерін тиісті деңгейде атқармағаны үшін, басқарма қызметіне тиісті деңгейде бақылаудың жүргізілмеуі, сонымен бірге тағайындалған тексерулердегі бұзушылық деректеріне байланысты тәртіптік жауапкершілікке тартылған.

Департаментте заңнаманы бұзуды анықтау және жолын кесу, ауқымды бұзушылықтарды жасамауды ескерту, соның ішінде мемлекеттік қызметшілер арасында жемқорлық көріністерін болдырмау жолында жұмыстар жан – жақты атқарылып келеді.

Осылайша, 2022 жылдың тамыз айына дейінгі жағдай бойынша Департаментте 57 мемлекеттік қызметшіге қатысты тәртіптік іс қаралып, 50 лауазымды тұлға тәртіптік жауапкершілікке тартылды, 7 мемлекеттік қызметшіге қатысты тәртіптік жаза қолданбау туралы ұсыныс беріліп, ұқсас шешім қабылданды.

Жол берілген бұзушылықтармен өздері келісіп, қызметтік тергеп – тексеру жүргізілмей, басшының бұйрығымен 25 лауазымды тұлға тәртіптік жауапкершілікке тартылды, 32 мемлекеттік қызметшіге қатысты қызметтік тергеп – тексеру жүргізіліп, тәртіптік комиссия отырысында қаралды.

Тәртіптік жауапкершілікке тартылған мемлекеттік қызметшілер – 50 тұлға, оның ішінде басшылық лауазымдағы - 21, қалғаны – 29 тұлға өзге лауазымдағы мемлекеттік қызметшілер.

Департаменттің бекітілген жалпы құқықтық оқыту жоспарына сәйкес, қызметкерлердің құқықтық сауаттылығын және кәсіби біліктілігін арттыру мақсатында Департаменттің және бөлімшелік басқарма мамандарына   
«ҚР Әкімшілік құқық бұзушылық туралы» кодексін, «Е – Өтініш» платформасында өтініштерді қабылдау және есебін жүргізу туралы,   
«ҚР Кәсіпкерлік кодексі», Мемлекеттік қызмешілердің этикалық кодексі,  
«ҚР Сыбайлас жемқорлыққа қарсы іс – қимыл туралы» заңын, «Халық денсаулығы және денсаулық сақтау жүйесі туралы» кодексін, Халықтың санитариялық-эпидемиологиялық саламаттылығы саласындағы мемлекеттік қызметтерді көрсетудің кейбір мәселелері туралы қағидасын түсіндіруге арналған семинарлар жүйелі түрде өткізіліп отырады.

Сонымен бірге, Департаменттің және оның аумақтық бөлімшелерінің мамандары үшін 2022 жылға арналған жалпыға бірдей құқықтық оқытуды ұйымдастыру жөніндегі іс-шаралар жоспары *(2021 жылғы 27 желтоқсандағы №06-01/435 бұйрық)* бекітілді.

Қолданыстағы құқықтық жалпы оқу жоспарына өзгерістер енгізілді және жаңа тармақтармен толықтырылды *(12.09.2022 ж. № 06-01/274 бұйрық).* Жоспар уақтылы орындалады және орындалуына бақылау жүргізіледі.

Шымкент бөлімшелік санитариялық – эпидемиологиялық бақылау басқармасының қызметкерлеріне қатысты қозғалған қылмыстық істегі анықталған қылмыстық құқықбұзушылықтар мен өзге де бірқатар заңбұзушылықтардың орын алуына ықпал еткен мән – жайларды жою жөніндегі Қазақстан Республикасы Сыбайлас жемқорлыққа қарсы іс – қимыл агенттігінің (Сыбайлас жемқорлыққа қарсы қызмет) Шымкент қаласы бойынша департаменті Шымкент қаласының сыбайлас жемқорлыққа ұсынуы қарастырылды.

Жоғарыдағы ұсыныс Департаменттің құрылымдық және аумақтық бөлімшелерінің қызметкерлеріне онлайн режимінде 2022 жылғы 24 тамызда Қазақстан Республикасы Сыбайлас жемқорлыққа қарсы іс – қимыл агенттігінің (Сыбайлас жемқорлыққа қарсы қызмет) Шымкент қаласы бойынша департаментінің өкілдерінің қатысуымен таныстырылды.

Ұсыныстағы іс – шараларды орындау бағытында Департаменттің құрылымдық және аумақтық бөлімшелеріне хаттамалық тапсырмалар берілді.

Департаменттің құрылымдық және аумақтық қызметкерлері алдағы уақытта сыбайлас жемқорлыққа жол бермеу мақсатында Қазақстан Республикасының Сыбайлас жемқорлыққа қарсы іс-қимыл туралы Заңының қағидаларын бұзбау, лауазымдық міндеттерін қатаң сақтау жөнінде үгіт-насихат жұмыстарын белсенді жүйелі түрде жүргізуге басқарма басшыларына тапсырма берілді.

Сыбайлас жемқорлыққа жол берген жағдайда өмір бойы мемлекеттік қызметпен айналысу құқығынан айырылып, елеулі мөлшерде айыппұл немесе бас бостандығынан айыру жазасына сотты болуы мүмкіндігі туралы арнайы ескерту парағымен таныстырып, әр қызметкердің қолымен куәлендіріліп, жеке істеріне тігілді.

Департаменттің құрылымдық және аумақтық бөлімшелері сыбайлас жемқорлық қылмыстарын жасағандары үшін ұстау туралы бейне роликтері мен сыбайлас жемқорлық көріністері байқалған жағдайда сенім телефонына немесе құзырлы органдарға хабарлау туралы көрнекі материалдармен (плакат) қамтылды.

Аумақтық бөлімшелер басшыларына және Департаменттің Персоналды басқару қызметі басшысына ай сайын қызметкерлерге жемқорлық қылмыстары үшін ұсталған тұлғаларды ұстау шаралары түсірілген бейне роликтерді көрсету туралы хаттамалық тапсырма берілді.

Департаментке және оның аумақтық бөлімшелеріне келген азаматтарға арналған күту орындарында сыбайлас жемқорлық заңмен қудалатыны туралы және оған жол бермеу туралы түрлі бейне роликтер көрсету үшін «Led» экрандарын сатып алу және бейнебақылау құрылғылары мен жұмыс уақытына қол жеткізуді бақылау және басқару жүйесі (СКУД) құрылғыларын сатып алуды жоспарлау тапсырылды.

Аталған мақсаттарға қаражаттың жоспарланбауына байланысты Департаменттің 2025 жылға арналған қаржыландыру жоспарына енгізу көзделіп отыр.

Сонымен бірге, Департамент басшысының 2022 жылғы 8 қыркүйектегі №06-01/267 бұйрығының негізінде «Департаменттің құрылымдық және аумақтық бөлімшелерінің қызметкерлерін қызметтік іссапарларға жіберу және олардың шығыстарын өтеу тәртібі» бекітілді.

Осыған қоса, ағымдағы жылдың 12 қыркүйегінде құрылымдық және аумақтық бөлімше қызметкерлерінің қатысуымен онлайн режимде аумақтық бөлімшелерге бөлінген жанармайдың мақсатты жұмсалуына және қызметтік автокөліктердің қызмет бабында пайдаланылуын басқарма басшыларына қатаң бақылауға алып, қадағалау күшейтілуі тапсырылды.

Бөлімшелік басқармаларда материалдық жауапты тұлғаларды бекіту туралы шарттар жасалып, арнайы бұйрықпен тағайындалды.

Одан бөлек, Шымкент бөлімшелік басқармасында жұмысқа заңсыз қабылданған штаттан тыс қызметкерлерге қатысты атап айтсақ, В.Н.Евстифеев, А.Ж. Торегелдиев, Е.В.Краченко, Ш.И.Гулмирзаева, К.С.Айдарбеков, Ш.К.Байгабилова, Н.Қ.Қалиді Департамент басшысының 2022 жылғы 9 тамыздағы № 06-01/80 бұйрығымен аталған қызметкерлерді штаттан тыс қызметкер ретінде жұмысқа қабылдау туралы бұйрықтарының күші жойылды.

Департамент басшысының 2022 жылғы 25 шілдедегі № 06-01/200 бұйрығымен «Штаттан тыс қызметкерлерін қабылдау тәртібі» бекітілді.

Сыбайлас жемқорлыққа қарсы мәдениетті қалыптастыру, сыбайлас жемқорлыққа төзбеушілікті орнату мақсатында Департаменттің құрылымдық және аумақтық бөлімшелерінің қызметкерлеріне Қазақстан Республикасының Сыбайлас жемқорлыққа қарсы іс – қимыл туралы заңын түсіндіру бағытында Департамент басшысының 2022 жылғы 12 қыркүйектегі №06-01/274 бұйрығымен құқықтық оқыту шараларын өткізу жоспары бекітілді және жоспарды жүзеге асыру алдағы уақытта жүйелі түрде сыбайлас жемқорлыққа төзбеушілікті орнату мақсатындағы іс – шаралар ұйымдастырылатын болады.

Департаменттің Әдеп жөніндегі уәкілі тұрақты түрде құрылымдық және аумақтық бөлімшелерінің мемлекеттік қызметшілерінің арасында әңгімелесу жүргізіп, сыбайлас жемқорлыққа қарсы іс – қимыл туралы және Қазақстан Республикасының мемлекеттік қызметі туралы заңдарына, мемлекеттік қызметшілердің әдеп кодексі түсіндіріліп, оларды білулеріне сауалнама жүргізіледі.

Сондай – ақ, мемлекеттік қызмет мәселелері бойынша мониторинг және үйлестіру жұмыстары күшейтілетін болады.

Одан басқа Департаментте ағымдағы жылдың 2 тамызы күні «Сенім телефоны туралы» тақырыбына семинар өткізілді.

Сондай – ақ, осы жылдың 25 тамызда «Сыбайлас жемқорлыққа төзбеушілік» тақырыбына «Қорғас» ШЫХО санитариялық карантиндік бақылау бөлімінде семинар өткізілді.

Қостанай бөлімшелік басқармасында ағымдағы жылдың 12 тамызында «Мемлекеттік органдарды бюрократизацияландыру», «Ашық диалог» платформасы арқылы көрсетілетін мемлекеттік қызметтер туралы сауалнама жүргізілді.

Ақтөбе бөлімшелік басқармасы мамандары және қадағалаудағы мемеме қызметкерлері арасында Қазақстан Республикасының «Сыбайлас жемқорлыққа қарсы іс-қимыл» Заңының және қолданыстағы басқа да нормативтік құқықтық актілердің негізгі қағидаларын сақтау бойынша барлығы 11 семинар-кеңес ұйымдастырылып өткізілді, Басқарманың әлеуметтік желі парақшаларына сыбайлас жемқорлық бойынша материалдар жарияланды.

Сонымен қатар, Басқармамен «Ақтөбе-адалдық алаңы» жобалық кеңсесі арасында өзара әрекеттесу бойынша жасалған Меморандумға сәйкес, Басқарма мамандары арасында «Ақтөбе-адалдық алаңы» жобалық кеңсесі өкілінің қатысуымен «Сыбайлас жемқорлық құқық бұзушылықтың алдын алу және мемлекеттік қызметшілердің Әдеп кодексінің нормаларын сақтау бойынша» тақырыбында семинар-кеңес ұйымдастырылып өткізілді.

Атырау бөлімшелік басқармасында 2022 жылғы 12-ші тамызда Атырау көлік прокуратурасы өкілінің қатысуымен теміржол жол көлігімен жолаушылар тасымалдау объектілерінің қызметкерлері арасында «Сыбайлас жемқорлықтың алдын алу», «Мемлекеттік қызмет көрсету» семинар- кеңес өткізілді.

Іс-шара барысында сыбайлас жемқорлыққа қарсы заңнаманың қолданудың тиімділігін арттыру және халыққа сапалы және тиімді мемлекеттік қызмет көрсету үшін Қазақстан Республикасының қолданыстағы заңнамасының нормалары түсіндірілді.

Апталық жиналыстарда сыбайлас жемқорлыққа қарсы құқық бұзушылықтың алдын алу, жеке және заңды тұлғалардың өтініштерін қарау кезінде қызметтік әдеп нормаларын сақтауға қатысты мамандарға түсіндірме жұмыстары жүргізілді.

2022 жылдың тамыз айында Қарағанды бөлімшелік басқармасының қызметкерлері темір жол және әуе көліктері жұмысшыларының қатысуымен «Сыбайлас жемқорлықтың алдын алу» тақырыбына (*Сукеев ЖК, «Камкор вагон» ЖШС филиалы, «Қарағанды вагонжөндеу депосы, «Аэропорт «Сары – Арка» АҚ медициналық пункті)* семинар өткізілді.

Бұдан бөлек, Департаменттің және аумақтық құрылымдардың мемлекеттік қызметшілері арасында қызметтік этика нормаларының сақталуына және ұжымдағы моралды - психологиялық жағдайға қатысты сұрау жүргізіліп отырады.

2015 - 2025 жылдарға арналған ҚР Сыбайлас жемқорлыққа қарсы стратегиясын жүзеге асыру жоспарының орындалуы барысындағы ақпараттар уақытылы уәкілетті органға жолданады.Сыбайлас жемқорлыққа жол бермеу мақсатында қадағалау құзыреті бар, Департаменттің және аумақтық құрылым мамандары арасында тексеру нысандарына тексеру жүргізу алдында ҚР Сыбайлас жемқорлыққа қарсы іс-қимыл заңнамасы талаптарын, мемлекеттік қызметшінің әдеп кодексінің нормаларын бұзуға жол бермеу бағытында түсіндіру жұмыстары атқарылады. Бұқаралық ақпарат құралдарындағы жарияланымдарға, азаматтардың өтініштеріне, Департамент және оның құрылымдары қызметкерлеріне қатысты әлеуметтік желілерде жемқорлықтың көріністеріне тұрақты түрде мониторинг жүргізіледі.

Заңнамаға сәйкес жеке және заңды тұлғалардың өтініштері уақытылы қаралады.

Бюрократизмге жол берілмейді. Мемлекеттік қызметтерді көрсету мерзімдерін сақтау бойынша мониторинг жүргізіледі.

Департамент және бөлімшелік басқармаларда құжаттарды қабылдау және беру «бір терезе» қағидаты мүлтіксіз сақталады.

Бұдан бөлек, Департаменттің 16 бөлімшелік басқармаларында жемқорлыққа қарсы және қызметтік әдеп нормаларын сақтауды түсіндіру жұмыстары тұрақты түрде жүргізіліп отырады.

Сыбайлас жемқорлыққа қарсы мәдениетті қалыптастыру жолында пара алу және беру жағдайындағы жаза туралы, Қазақстан Республикасы Мемлекеттік қызмет істері және Қазақстан Республикасы Сыбайлас жемқорлыққа қарсы іс – қимыл агенттіктерінің сенім телефондары көрсетілген арнайы хабарландырулар орналастырылды.

Департаменттің және бөлімшелік басқармалардың мемлекеттік қызметшілері мен азаматтық қызметшілерінің еңбек тәртібін сақтау, жұмыс уақытының есебі күнделікті тексеріледі.

Департаменттің қызметкерлеріне апта сайын мемлекеттік қызметшілердің әдеп кодексінің нормаларын білуін тексеру бағытында арнайы дайындалған тест түрінде сұрау жүргізіледі.

Сыбайлас жемқорлыққа қарсы іс – қимыл және мемлекеттік қызметшілердің әдеп кодексінің нормаларын сақтау мәселелері Департамент басшысының қатаң бақылауында.

Аталмыш бағыттағы жұмыстар бұдан әрі өз жалғасын табатын болады.